Valtrac se swaardiens-strydrosse knaag 'n woud weg - ProAgri
by Marlien Van der Westhuizen 17th December 2015, 8:38 am 336 Views Comments Off on Valtrac se swaardiens-strydrosse knaag 'n woud weg
Amper reg is nie goed genoeg om die meganisasiebehoeftes van vandag se boer te bevredig nie. Boerdery raak al hoe meer uitdagend en gespesialiseerd, en daarom moet die boer tegnologie hê wat presies opgewasse is vir die taak wat dit moet verrig. Valtra-trekkers bied daardie nommerpas tegnologie. Jy bestel jou Valtra-trekker presies volgens jou spesifikasies en die fabriek maak hom so – 'n trekker spesiaal vir jou vervaardig, met die hidrouliese vermoë, remstelsel, wiele… alles presies soos jy verkies, tot selfs die kleur van jou keuse en jou boerdery se naam op die kajuit geskilder as jy dit wil hê.
Die Valtra-trekker se ekstraswaardiens kragaftakker is aangepas om die stompboorder met ontsaglike wringkrag sonder huiwering te hanteer. Natuurlik help die trekkersitplek wat kan omdraai met die beheerpaneel op die armleuning geweldig baie.
Voor staan die reuse bloekomstompe en in die agtergrond is die land amper gereed om beplant te word nadat die Valtra en sy werktuie daar deur is.
Vir meer inligting, skakel vir Attie de Villiers by 083-261-9863 of 056-817-8006 of stuur vir hom 'n e-pos na attiedev@valtrac.co.za. Valtrac se gebruikersvriendelike webwerf, www.valtrac.co.za en Facebookbladsy het ook baie nuttige inligting.